wannaphong/clean_thaiwikipedia huggingface dataset:
# เถ้าแก่น้อย Cooking Academy ตอน ขนมหวานนานาชาติ
เถ้าแก่น้อย Cooking Academy ตอน ขนมหวานนานาชาติ เป็นเกมเกี่ยวกับการทำอาหารและการสอนพื้นฐานคณิตศาสตร์ พัฒนาและจำหน่ายโดยวิสต้า บิสซิเนส โดยเป็นเกมแรกของเกมชุดเถ้าแก่น้อยที่สามารถแสดงคะแนนการทำขนมบนเฟซบุ๊กได้ และเป็นเกมที่เกี่ยวกับการทำขนมหวานนานาชาติหลากหลายชนิด เช่น เค้ก ตีรามีซู ทองหยอด ไทยากิ เป็นต้ โดยสามารถเลือกทำได้ทั้งขนมเอเชียและยุโรป และสามารถนำขนมไปขายในร้านขายขนมได้อีกด้วย

 กติกา 
การทำขนมจะแบ่งเป็น 2 แบบ คือแบบ Free Mode และแบบ Product Mode โดยมีขนมในเกมที่ให้ฝึกทำทั้งหมด 20 รายการ ทั้งขนมหวานเอเชียและขนมหวานยุโรป
 การทำขนมแบบ Free Mode 
การทำขนมแบบ Free Mode เป็นโหมดสำหรับผู้ที่ฝึกหัดทำขนม โดยจะไม่เสียค่าใช้จ่ายในการทำขนม และมีการอธิบายวิธีทำแต่ละขั้นตอนด้วย แต่ขนมที่ทำออกมาได้จะไม่สามารถนำไปขายในร้านขนมได้
 การทำขนมแบบ Product Mode 
การทำขนมแบบ Product Mode เหมาะสำหรับผู้ที่มั่นใจแล้วว่าจะทำขนมออกไปขายในร้านขนม การทำขนมเพื่อขายในร้านจะต้องเสียค่าทำขนม ลดหลั่นกันไปตามความยากง่ายของขนม ยกเว้นขนมชนิดแรก ซึ่งไม่ต้องเสียค่าใช้จ่าย คือถั่วแดงกวนน้ำแข็งไส และบราวนี ขนมที่ทำได้จะแบ่งออกเป็น 4 ระดับ คือ ดีมาก ดี พอใช้ และต้องฝึกฝนใหม่ ถ้าทำขนมได้ระดับที่ 4 ขนมจะไม่สามารถนำไปขายในร้านได้
 ร้านค้า 
เป็นสถานที่สำหรับขายขนมที่เราทำออกมาขาย โดยจะแสดงเฉพาะขนมที่ทำสำหรับขายเท่านั้น ต้องเข้าไปเปิดร้านเท่านั้นจึงจะมีลูกค้ามาซื้อขนม รายได้จากการขนมจะขึ้นกับจำนวนขนมในร้าน หากมีขนมขายในร้านมาก รายได้ก็จะยิ่งมากขึ้น สามารถนำรายได้จากการขายขนมไปซื้อเฟอร์นิเจอร์เพื่อประดับตกแต่งร้านได้ 
 ชนิดของขนม 
 ขนมเอเชีย 
 ชื่อขนม  ค่าทำขนม  เลเวลที่จะปลดล็อกขนมชนิดนี้ ถั่วแดงกวนน้ำแข็งไส  0 บาท  Lv.1 ทองหยอด  10 บาท  Lv.1  ปาท่องโก๋  10 บาท  Lv.1 ทาร์ตไข่  20 บาท  Lv.2 ลูกชุบ  20 บาท  Lv.2 ข้าวต้มมัด  20 บาท  Lv.2 ไทยากิ  20 บาท  Lv.2 ขนมเบื้อง  30 บาท  Lv.3 โรตี  30 บาท  Lv.3 ขนมไหว้พระจันทร์  30 บาท  Lv.3
 ขนมยุโรป 
 ชื่อขนม  ค่าทำขนม  เลเวลที่จะปลดล็อกขนมชนิดนี้ บราวนี  0 บาท  Lv.1 คุกกี้ฟักทอง  10 บาท  Lv.1 พายแอปเปิล  10 บาท  Lv.1 โดนัท  20 บาท  Lv.2 แยมโรลนมสด  20 บาท  Lv.2 ตีรามีซู  20 บาท  Lv.2 ทาร์ตบลูเบอร์รี  20 บาท  Lv.2 สตรอเบอร์รีชอร์ตเค้ก  30 บาท  Lv.3 โกโก้ทวิสต์  30 บาท  Lv.3 ช็อกกีคัป  30 บาท  Lv.3
 การแต่งตัว 
ในเกม Cooking Academy สามารถที่จะให้ผู้เล่นเลือกว่าต้องการเล่นเป็นผู้ชายหรือผู้หญิงได้ โดยสามารถสับเปลี่ยนตัวละครได้ รวมถึงสามารถนำรายได้จากการขายขนมมาซื้อเสื้อผ้าเครื่องประดับต่าง ๆ ได้
# เกาะบราช
บราช (, ; ภาษาถิ่น:) เป็นเกาะในทะเลเอเดรียติก นอกชายฝั่งแดลเมเชีย ของประเทศโครเอเชีย มีพื้นที่ 396 ตารางกิโลเมตร ทำให้เป็นเกาะใหญ่ที่สุดในแดลเมเชีย และเป็นเกาะใหญ่เป็นอันดับ 3 ในทะเลเอเดรียติก เกาะมีประชากร 14,436 คน2011 census, http://www.dzs.hr/Hrv_Eng/publication/2011/SI-1441.pdf
# เกาะบูเว
เกาะบูเว (;   บูเวเอยยา) เป็นเกาะภูเขาไฟกึ่งแอนตาร์กติกและเขตสงวนธรรมชาติที่ไม่มีผู้อยู่อาศัย ตั้งอยู่ในมหาสมุทรแอตแลนติก ทางใต้สุดของเทือกเขากลางสมุทรแอตแลนติก เกาะบูเวเป็นดินแดนในภาวะพึ่งพิงของประเทศนอร์เวย์ ตามด้วยเกาะปีเตอร์ที่ 1 และควีนม็อดแลนด์ กลายเป็นส่วนหนึ่งของสามเขตสังกัดของนอร์เวย์ และเป็นเขตสังกัดเดียวที่อยู่นอกเหนือภูมิภาคในระบบสนธิสัญญาแอนตาร์กติก 

เกาะบูเวเป็นเกาะห่างไกลที่สุดในโลก เพราะที่ตั้งอยู่ห่างจากแผ่นดินใหญ่คือชายฝั่งพรินเซสอัสตริดของควีนม็อดแลนด์ 1,700 กิโลเมตรทางทิศเหนือ และแผ่นดินใหญ่ที่มีผู้อยู่อาศัยคือแหลมอะกะลัสของประเทศแอฟริกาใต้ 2,200 กิโลเมตรทางทิศตะวันตกเฉียงใต้ เกาะบูเวมีพื้นที่ทั้งหมด 49 ตารางกิโลเมตร ร้อยละ 93 ของพื้นที่ปกคลุมด้วยธารน้ำแข็ง ศูนย์กลางเป็นปล่องภูเขาไฟรูปโล่ปกคลุมด้วยน้ำแข็ง และจุดสูงสุดอยู่บนยอดเขาโอลาฟ (Olavtoppen) ด้วยความสูง 780 เมตรเหนือระดับน้ำทะเล ชายฝั่งรายล้อมด้วยเกาะโขดหินบางส่วนและเกาะขนาดเล็กกว่าแห่งหนึ่งคือเกาะลาร์ส (Larsøya) ที่ขึ้นฝั่งอย่างง่ายเพียงแห่งเดียวอยู่ทางทิศตะวันตกเฉียงเหนือชื่อนีเรยซา (Nyrøysa) สัตว์มีกระดูกสันหลังที่อาศัยอยู่บนเกาะบูเวนั้นมีเพียงแค่นกทะเลและแมวน้ำ

นักสำรวจชาวฝรั่งเศส ฌ็อง-บาติสต์ ชาร์ล บูเว เดอ โลซีเย พบเกาะบูเวเมื่อวันที่ 1 มกราคม ค.ศ. 1739 โดยเขาระบุพิกัดของเกาะคลาดเคลื่อน ทำให้นักสำรวจคนอื่นไม่พบเกาะจนกระทั่งการเดินทางของเจมส์ ลินด์ซีย์ และทอมัส ฮอปเปอร์ ใน ค.ศ. 1808 เบนจามิน มอร์เรล ใน ค.ศ. 1822 ผู้สามารถขึ้นฝั่งได้เป็นครั้งแรกตามบันทึกของเขาซึ่งเป็นข้อสงสัยจากนักวิชาการ และจอร์จ นอร์ริส ใน ค.ศ. 1825 ผู้อ้างสิทธิเหนือเกาะเป็นของสหราชอาณาจักร และพบเกาะทอมป์สันตั้งอยู่ใกล้เคียง ซึ่งภายหลังถูกเผยว่าเป็นเกาะที่ไม่มีอยู่จริง พวกเขาต่างบันทึกพิกัดของเกาะแตกต่างกัน จนถึงการเดินทางวัลดีวีอาของนักชีววิทยาทางทะเลชาวเยอรมัน คาร์ล คุน ใน ค.ศ. 1898 ได้ระบุพิกัดของเกาะอย่างแม่นยำ

คณะเดินทางนอร์วีเจียครั้งที่หนึ่งอยู่อาศัยระยะยาวบนเกาะครั้งแรกใน ค.ศ. 1927 พร้อมอ้างสิทธิเป็นของนอร์เวย์และตั้งชื่อตามบูเว เดอ โลซีเย สหราชอาณาจักรพิพาทการอ้างสิทธิของนอร์เวย์ก่อนจะสละสิทธิของตน เกาะบูเวถูกประกาศเป็นเขตสังกัดของนอร์เวย์ตามพระราชบัญญัติ ค.ศ. 1930 ภายใต้การควบคุมของกรมกิจการขั้วโลก กระทรวงยุติธรรมและความมั่นคงสาธารณะ พื้นที่ทั้งหมดและน่านน้ำอาณาเขตของเกาะบูเวได้รับการคุ้มครองเป็นเขตสงวนธรรมชาติใน ค.ศ. 1971 และพื้นที่สำคัญเพื่อการอนุรักษ์นกจากเบิร์ดไลฟ์อินเตอร์เนชันแนล การสำรวจทางวิทยาศาสตร์บนเกาะเริ่มต้นใน ค.ศ. 1978 โดยสถาบันขั้วโลกนอร์เวย์จัดตั้งสถานีวิจัยและสถานีตรวจอากาศอัตโนมัติบนนีเรยซา และส่งนักวิจัยมาประจำการทุกฤดูร้อน
# ไฮดาไกว
ไฮดาไกว  หรือ หมู่เกาะควีนชาร์ลอตต์  เป็นกลุ่มเกาะทางชายฝั่งตอนเหนือของรัฐบริติชโคลัมเบีย ประเทศแคนาดา มีช่องแคบเฮเคตคั่นระหว่างหมู่เกาะนี้กับแผ่นดินใหญ่  ประชากรส่วนใหญ่เป็นชาวเฮย์ดา ไฮดาไกวประกอบด้วยเกาะสำคัญสองเกาะคือ เกาะแกรมทางทิศเหนือ และเกาะมอร์สบีทางทิศใต้ และมีเกาะเล็ก ๆ อีก 150 เกาะ มีพื้นที่รวม 10,180 ตร.กม. (3,931 ตร.ไมล์) เกาะสำคัญอื่นเช่น เกาะลังการา เกาะลูอีส เกาะไลเอลล์ เกาะเบอร์นาบี และหมู่เกาะคังฮิต
# แม่น้ำโคลัมเบีย
แม่น้ำโคลัมเบีย  เป็นแม่น้ำที่ใหญ่ที่สุดบริเวณตะวันตกเฉียงเหนือฝั่งแปซิฟิกของอเมริกาเหนือAccording to the United States Geological Survey fact sheet, "Largest Rivers in the United States", "Rivers are considered large on the basis of one or more of three characteristics: total length from source to mouth, area of basin (watershed) drained by the stream, and average rate of flow (discharge) at the mouth." The Columbia is the largest river of the Pacific Northwest in all three senses. แม่น้ำไหลจากเทือกเขาร็อกกีในรัฐบริติชโคลัมเบียของแคนาดา ไหลไปทางตะวันตกเฉียงเหนือ วกอ้อมทางตอนเหนือของภูเขาเซลเคิร์กแล้วลงไปทางใต้ ขยายกว้างเป็นทะเลสาบแอร์โรว์ จากนั้นไหลตัดเขตแดนรัฐวอชิงตัน สหรัฐอเมริกา โค้งไปทางตะวันตก ใกล้ ๆ เขตแดนรัฐออริกอน มีแควสายใหญ่ที่สุดมาบรรจบ คือแม่น้ำสเนก จากนั้นไหลไปทางตะวันตก เป็นเขตแดนด้านตะวันตกระหว่างรัฐวอชิงตันกับรัฐออริกอน ไปลงมหาสมุทรแปซิฟิก

แม่น้ำโคลัมเบียมีพื้นที่รับน้ำขนาดราวประเทศฝรั่งเศส ไหลผ่าน 7 รัฐของสหรัฐอเมริกาและ 1 รัฐของแคนาดา
# เกาะสปิตส์บาร์เกิน
สปิตส์บาร์เกิน  หรือเดิมชื่อ เว็สต์สปิตส์บาร์เกิน “Of this Spitsbergen archipelago, the main island (the biggest) had the Norwegian name ‘Vest Spitsbergen’ (‘West Spitsbergen’ in English).” Umbreit, Spitsbergen (2009), p. ix.”Spitsbergen… an Arctic archipelago… comprising the five large islands of West Spitsbergen…”. Hugh Chisholm (ed.), Encyclopædia Britannica (1911), p. 708”… the Archipelago of Spitsbergen, comprising, with Bear Island… all the islands situated between 10deg. and 35deg. longitude East of Greenwich and between 74deg. and 81 deg. latitude North, especially West Spitsbergen…” Treaty concerning the Archipelago of Spitsbergen (1920), p. 1. เป็นเกาะใหญ่ที่สุดและเกาะเดียวที่มีคนอาศัยอยู่ในหมู่เกาะสฟาลบาร์ ประเทศนอร์เวย์ ตั้งอยู่ทางตะวันตกสุดของหมู่เกาะ ติดกับมหาสมุทรอาร์กติก ทะเลนอร์วีเจียน และทะเลกรีนแลนด์ เกาะมีพื้นที่ 39,044 ตารางกิโลเมตร (15,075 ตารางไมล์) เป็นเกาะใหญ่ที่สุดของนอร์เวย์ และใหญ่เป็นอันดับ 36 ของโลก

เกาะนี้เป็นที่รู้จักกันดีในหมู่พวกไวกิง แต่ได้รับการค้นพบในสมัยใหม่โดยวิลเลิม บาเรินตส์ นักเดินเรือชาวดัตช์ ใน ค.ศ. 1596 เกิดข้อพิพาทของชาติต่าง ๆ ในยุโรปหลายชาติเกี่ยวกับผลประโยชน์ของสิทธิการล่าปลาวาฬในคริสต์ศตวรรษที่ 17 และสิทธิการทำเหมืองแร่ในคริสต์ศตวรรษที่ 21 ก่อนที่นอร์เวย์จะได้เข้าครอบครองอย่างเป็นทางการใน ค.ศ. 1925
# ศิลปิน
ศิลปิน  เป็นกลุ่มบุคคลที่แสดงความคิดออกมาในรูปแบบต่าง ๆ ไม่ว่าจะใช้สัญลักษณ์ การแสดงออกทางร่างกาย การใช้เสียง การใช้อุปกรณ์ หรือการวาด
# รัฐเนอชาแตล
รัฐเนอชาแตล  (,) เป็นรัฐในภาครอม็องดีทางตะวันตกของประเทศสวิตเซอร์แลนด์ ประชากรส่วนใหญ่พูดภาษาฝรั่งเศส จากข้อมูลปี ค.ศ. 2007 มีประชากร 169,782 คน โดยประชากร 39,654 คน  (หรือ 23.4%) เป็นชาวต่างชาติ เมืองหลวงของรัฐคือเมืองเนอชาแตล

มีแควของแม่น้ำไรน์ไหลผ่านหลายสาย เป็นราชรัฐอิสระในคริสต์ศตวรรษที่ 11 ตกอยู่ใต้การปกครองของฝรั่งเศสสลับกับปรัสเซียหลายครั้ง เข้าร่วมสมาพันธรัฐสวิสใน ค.ศ. 1815 โดยเป็นรัฐเดียวที่มีกษัตริย์ปกครอง แต่ล้มเลิกระบบกษัตริย์ใน ค.ศ. 1848
# ลีมาซอล
ลีมาซอล (, Lemesós;,) เป็นเมืองใหญ่อันดับ 2 ของประเทศไซปรัส มีประชากร 235,056 คน (ค.ศ. 2011)Στατιστική Υπηρεσία Κυπριακή Δημοκρατίας, Απογραφή πληθυσμού 2011 เป็นเมืองใหญ่สุดด้านภูมิศาสตร์ และเป็นเทศบาลที่ใหญ่ที่สุดบนเกาะ ตั้งอยู่บนฝั่งอ่าวอะโครตีรี บนชายฝั่งทางทิศใต้ของเกาะ
# ทางหลวงแผ่นดินหมายเลข 2167
ทางหลวงแผ่นดินหมายเลข 2167 หรือ ถนนตรางสวาย-ปรางค์กู่-บ้านพอก เป็นทางหลวงแผ่นดินที่ใช้สัญจรติดต่อกันในเขตอำเภอขุขันธ์และอำเภอปรางค์กู่ โดยเริ่มแยกจากทางหลวงแผ่นดินหมายเลข 220 ที่แยกตรางสวาย บ้านตรางสวาย ตำบลดองกำเม็ด อำเภอขุขันธ์ ผ่านพื้นที่ตำบลดองกำเม็ด ตำบลโคกเพชร อำเภอขุขันธ์  ตำบลสมอ ตำบลพิมาย ตำบลพิมายเหนือ ตำบลกู่ อำเภอปรางค์กู่ ไปสิ้นสุดที่บ้านพอก ตำบลกู่ อำเภอปรางค์กู่

4-2167
2167
# ไวเล
ไวเล (, IPA: [ˈvɑjlə]) เป็นเมืองในประเทศเดนมาร์ก ตั้งอยู่ทางตะวันออกเฉียงใต้ของคาบสมุทรจัตแลนด์ ตอนในสุดของไวเลฟยอร์ด เมืองมีประชากร 51,804 คน (1 มกราคม ค.ศ. 2012) ทำให้เป็นเมืองใหญ่เป็นอันดับ 9 ของประเทศเดนมาร์ก และเทศบาลมีประชากร 108,021 คน (ค.ศ. 2012)BEF44: Population 1st January, by urban areas database from Statistics Denmark

เมืองมีภูเขาที่ปกคลุมด้วยป่า มีฟยอร์ด ท่าเรือ แหล่งค้าขาย มีกังหันลม
# เบรากรุซ
เบรากรุซ  หรือชื่อทางการ เอรอยกาเบรากรุซ  เป็นเมืองท่าที่สำคัญและเทศบาลบริเวณอ่าวเม็กซิโกในรัฐเบรากรุซ ประเทศเม็กซิโก เมืองตั้งอยู่ตอนกลางของรัฐ เป็นหนึ่งในเมืองที่มีประชากรมากที่สุดของรัฐ เมืองนี้เป็นเมืองที่เก่าแก่ที่สุดและใหญ่ที่สุด และเป็นเมืองท่าทางประวัติศาสตร์ที่โดดเด่นที่สุดตั้งแต่ยุคล่าอาณานิคม

นักสำรวจชาวสเปนชื่อ เอร์นัน กอร์เตส เดินทางถึงเม็กซิโกในปี ค.ศ. 1519 ได้เริ่มเข้ามาตั้งถิ่นฐาน เขาตั้งชื่อเมืองว่า บิยาริกาเดลาเบรากรุซ (Villa Rica de la Vera Cruz) เป็นเมืองที่สเปนตั้งถิ่นฐานเมืองแรกในแผ่นดินอเมริกา ในยุคล่าอาณานิคม มีการค้ารุ่งเรือง ในเวลานั้นร่ำรวยมากกว่าเมืองหลวงของประเทศ เม็กซิโกซิตี เสียอีก ในศตวรรษที่ 19 และต้นศตวรรษที่ 20 มีการยึดครองเมืองจากฝรั่งเศสและสหรัฐอเมริกา การยึดครองครั้งสุดท้ายเกิดขึ้นในปี ค.ศ. 1914

ปัจจุบันเมืองเป็นศูนย์กลางเศรษฐกิจ มีการผลิตเครื่องยนต์ ส่งออกและนำเข้าสินค้า โดยเฉพาะเกี่ยวกับอุตสาหกรรมรถยนต์
# โรบินฮูด
โรบินฮูด เป็นวีรบุรุษนอกกฎหมายในคติชนอังกฤษ มีความเชี่ยวชาญสูงในการยิงธนู และนักดาบ แม้ส่วนหนึ่งของตัวละครไม่ใช่ต้นฉบับของเขา ตั้งแต่จุดเริ่มต้นของศตวรรษที่ 19 J. C. Holt, Robin Hood, Thames and Hudson, 1989, pp.184-185. เขาได้กลายเป็นที่รู้จักกันใน "ปล้นจากคนรวยและให้กับคนยากจน" โดยอาศัยความช่วยเหลือกลุ่มโจรที่รู้จักกันเป็นเพื่อนของเขา "เมอร์รี เมน""Merry-man" has referred to the follower of an outlaw since at least the late 14th century. See Online Etymology Dictionary ตามแบบดั้งเดิม โรบินฮูดและคนของเขาเป็นภาพที่สวมใส่เสื้อผ้าสีเขียวลิงคอล์นThe Child Ballads 117 "A Gest of Robyn Hode" (c 1450) "Whan they were clothed in Lincoln Green " ต้นกำเนิดของตำนานอ้างว่าโดยจะต้องเกิดจากโจรที่แท้จริง หรือจากกวีหรือเรื่องราวของนอกกฎหมายHolt, p. 62.

โรบินฮูด กลายเป็นเรื่องราววรรณกรรมพื้นบ้านที่ได้รับความนิยมในสมัยยุคกลางจนถึงวรรณกรรมสมัยใหม่, ภาพยนตร์และโทรทัศน์ ในแหล่งข้อมูลที่เก่าแก่ที่สุดบอกว่าโรบินฮูดคือเสรีชน เป็นขุนนางที่โดนยึดทรัพย์โดยมิชอบจากดินแดนของเขาและกลายเป็นอาชญากรหรือนายอำเภอไร้ยางอายKnight, Robin Hood: a mythic biography pp. 142–143
# ซูซาน จี. โคเมนฟอร์เดอะคูร์
ซูซาน จี. โคเมนฟอร์เดอะคูร์ หรือชื่อเดิมก็คือ มูลนิธิมะเร็งเต้านมซูซาน จี. โคเมน มักจะเรียกว่าเพียงแค่ โคเมน เป็นที่รู้จักอย่างกว้างขวางมากที่สุด องค์กรมะเร็งเต้านมในประเทศสหรัฐอเมริกาได้รับการสนับสนุนที่ใหญ่ที่สุดและดีที่สุด

นับตั้งแต่ก่อตั้งขึ้นในปี 1982 โคเมนได้ลงทุนเกือบ 2 พันล้านดอลลาร์สหรัฐ สำหรับการวิจัยโรคมะเร็งเต้านม, การศึกษา, สนับสนุน, การบริการสุขภาพและโครงการการสนับสนุนทางสังคมในสหรัฐอเมริกา และผ่านการเป็นหุ้นส่วนได้มากกว่า 50 ประเทศ
# เว็กเควอ
เว็กเควอ (,) เป็นเมืองในประเทศสวีเดน มีประชากร 70,489 คน (ค.ศ. 2019)

 ประชากร 

 ภูมิอากาศ
# ริตเทนอินเดอะสตาส์ (เพลงไทนี เทมพาห์)
ไรท์เทนอินเดอะสตาร์ เป็นซิงเกิลที่ 3 ของนักแร็ปชาวอังกฤษ ไทนี แทมพาช และเนื้อเรื่องโดยนักร้องชาวอเมริกัน อีริค เทอร์เนอร์ ซึ่งแตกต่างจากซิงเกิลที่ประสบความสำเร็จของเขาสองก่อนที่ผลิตโดย ลาบรินธ์ ติดตามแทนมีผลิตโดย Ishi ออกจำหน่ายในวันที่ 19 กันยายน ค.ศ. 2010 โดยพาร์โลโฟน ต่อมาทางระบบดิจิทัล ร้านไอทูนส์ และออกจำหน่ายเป็นซิงเกิลทางการในอัลบั้มDisc-Overy โดยเพลงนี้ติดอันดับที่ 1 ของชาร์ตซิงเกิลแห่งสหราชอาณาจักร กลายเป็นอันดับ 1 ของเดี่ยวครั้งที่สองของ ไทนี แทมพาช ในสหราชอาณาจักร เพลงนี้กลายเป็นซิงเกิลเปิดตัวในอเมริกาของแทมพาช และติดอันดับ 12 ของบิลบอร์ดฮอต 100

เพลงนี้ยังใช้ในเมเจอร์ลีกเบสบอล สำหรับการโฆษณาของพวกเขาที่เกี่ยวกับเมเจอร์ลีกเบสบอลในฤดู 2011 และใช้เป็นธีมของศึกเรสเซิลเมเนีย ครั้งที่ 27 

รายการเพลง
 Digital download
 "Written in the Stars" (Album Version) – 3:40

 Digital EP
 "Written in the Stars" (Album Version) – 3:39
 "Written in the Stars" (Instrumental) – 3:39
 "Written in the Stars" (The Arcade Southside Remix) (feat. Taio Cruz) – 3:33

 Promotional CD single
 "Written in the Stars" (Radio Edit) – 3:33
 "Written in the Stars" (Album Version) – 3:40
 "Written in the Stars" (Instrumental) – 3:39

ชาร์ด

 Chart (2010–11) ยอดสูงสุดAustralia (ARIA)Top 50 Singles Chart Australian Recording Industry Association (ARIA). Retrieved 28 November 2010.34Canada (Canadian Hot 100)http://www.billboard.com/#/artist/tinie-tempah/chart-history/962675?f=793&g=Singles18European Hot 100 Singleshttp://www.billboard.com/#/charts/european-hot-100?begin=1&order=position5 Romania (Romanian Top 100)10US Billboard Hot 10012US Pop Songs (Billboard)http://www.billboard.com/#/artist/tinie-tempah/chart-history/962675?f=381&g=Singles7US Hot Dance Club Songs (Billboard)http://www.billboard.com/#/artist/tinie-tempah/chart-history/962675?f=359&g=Singles34US Hot Rap Songs (Billboard)http://www.billboard.com/#/artist/tinie-tempah/chart-history/962675?f=370&g=Singles19

ชาร์ดสิ้นปี
ชาร์ด (2010)ตำแหน่งUK Singles (The Official Charts Company)31

การรับรอง
 ประเทศ ผู้ให้บริการ การรับรองAustralia ARIA GoldCanada CRIA GoldNew Zealand RIANZ GoldUnited Kingdom BPI GoldUnited States RIAA Platinum
# โชว์สต็อปเปอร์ (เพลง)
โชว์สต็อปเปอร์ เป็นเพลงคริสเตียนร่วมสมัยโดย โทบีแมค และเป็นซิงเกิลที่ 2 จากอัลบั้มของเขา ทูไนท์ เพลงนี้ใช้เป็นเพลงธีมอย่างเป็นทางการของ ดับเบิลยูดับเบิลยูอี เฟทัลโฟร์เวย์ ในปี ค.ศ. 2010 เพลงนี้ถูกเสนอชื่อเข้าชิงรางวัลออสการ์กับรางวัลโดฟบันทึกเพลงร็อคแห่งปี ใน42nd GMA Dove Awards42nd Annual GMA Dove Awards Nominees  on DoveAwards.com
# เดอะเมโมรีรีเมนส์
เดอะเมโมรีรีเมนต์ส เป็นเพลงเฮฟวีเมทัล อเมริกันของวงเมทัลลิก้า เป็นซิงเกิลนำจากสตูดิโอส์อัลบั้มที่ 7 ReLoad ในปี ค.ศ. 1997The Memory Remains  EncycMet.com. Retrieved March 21, 2008.

รายการเพลง
# ไดนาสตีวอริเออร์ 5
ไดนาสตีวอริเออร์ 5 เป็นวีดิโอเกมแฮคและฟัน โดยมีฉากที่ประเทศจีน เป็นภาคที่ 5 ของซีรีส์ไดนาสตีวอริเออร์ พัฒนาโดยโอเมกาฟอร์ซ และจัดจำหน่ายโดยโคอิ โดยจำหน่ายในรูปแบบของเพลย์สเตชัน 2 และเอกซ์บอกซ์ โดยสร้างขึ้นจากนวนิยายจีนสามก๊ก โดยล่อกวนตง

ตัวละคร
 จ๊กก๊ก  วุยก๊ก  ง่อก๊ก  อื่นๆ กวนเป๋ง*  โจโฉ  ไต้เกี้ยว เตียวเสี้ยน กวนอู   โจผี*  กำเหลง ตั๋งโต๊ะ ฮองตง  โจหยิน  อุยกาย  ลิโป้ เกียงอุย   เตียนอุย  เล่งทอง*  เบ้งเฮ็ก เล่าปี่  บังเต๊ก*  ลิบอง  อ้วนเสี้ยว ม้าเฉียว  สุมาอี้  ลกซุน  เตียวก๊ก บังทอง  แฮหัวตุ้น  ซุนเซ็ก   จกหยง อุยเอี๋ยน  แฮหัวเอี๋ยน  ซุนเกี๋ยน   โจจู๋* เตียวซี*   ซิหลง  ซุนกวน   เย่ อิง  เคาทู  ซุนฮูหยิน   เตียวหุย  เตียวคับ  ไทสูจู้   จูล่ง  เตียวเลี้ยว   เสียวเกี้ยว  จูกัดเหลียง  เอียนสี  จิวท่าย      จิวยี่
# ประหยัด บุญญา
ประหยัด บุญญา เกิดเมื่อวันที่ 15 พฤศจิกายน พ.ศ. 2522 เป็นนักฟุตบอลชาวไทย จากจังหวัดราชบุรี ในตำแหน่ง กองหลัง

ในปี พ.ศ. 2555 ประหยัดได้ติดรายชื่อทีมชาติไทยที่ วินฟรีด เชเฟอร์ ผู้จัดการทีมชาติไทยเรียกตัวเข้ามาก่อนที่จะเตรียมพร้อมในศึก เอเอฟเอฟ ซูซูกิ คัพ 2012

เกียรติประวัติ
ราชบุรี มิตรผล เอฟซี
 ไทยลีกดิวิชั่น 1 2555 ชนะเลิศ 
ประตูในนามทีมชาติ
 #  วันที่  สถานที่  คู่แข่ง  สกอร์  ผล  การแข่งขัน1.  พฤศจิกายน 7, 2012  จังหวัดนนทบุรี, ประเทศไทย    2-0  ชนะ  กระชับมิตร
อ้างอิง
# ตำบลแม่เย็น
ตำบลแม่เย็น เป็นตำบลหนึ่งของอำเภอพาน จังหวัดเชียงราย

 ภูมิศาสตร์ 
ตำบลแม่เย็นตั้งอยู่ทางด้านทิศใต้ของอำเภอพาน ระยะห่างจากที่ว่าการอำเภอประมาณ 10 กิโลเมตร พื้นที่ส่วนใหญ่เป็นที่ราบลุ่ม และพื้นที่ราบระหว่างภูเขา ตำบลแม่เย็นมีอาณาเขตติดต่อดังนี้

 ทิศเหนือ ติดต่อกับตำบลม่วงคำ
 ทิศตะวันออก ติดต่อกับอำเภอทานตะวัน
 ทิศใต้ ติดต่อกับตำบลป่าแฝก อำเภอแม่ใจ (จังหวัดพะเยา) 
 ทิศตะวันตก ติดต่อกับตำบลป่าหุ่ง และอุทยานแห่งชาติดอยหลวง

 ประวัติ 
ตำบลแม่เย็น ตั้งขึ้นเมื่อปี พ.ศ. 2440 โดยแยกมาจากตำบลฝั่งตื้น เดิมมีหมู่บ้านทั้งหมด 17 หมู่บ้าน ต่อมามีพระบรมราชบัญญัติปกครองท้องที่บังคับใช้ นายจันทร์แก้ว เชื้อเมืองพาน ได้รับเลือกให้ดำรงตำแหน่งกำนันตำบลแม่เย็น ในปี พ.ศ. 2475 และต่อมาในปี พ.ศ. 2529 ได้แยกตำบลแม่เย็นออกไปอีกหนึ่งตำบลคือ ตำบลทานตะวัน ปัจจุบันตำบลแม่เย็นจึงมีทั้งหมด 11 หมู่บ้าน

 หมู่บ้าน 
ตำบลแม่เย็นแบ่งเขตการปกครองออกเป็น 11 หมู่บ้าน
 หมู่ที่ 1 บ้านปูแกง (Pukaeng)
 หมู่ที่ 2 บ้านสันกอง (Sunkong)
 หมู่ที่ 3 บ้านแม่เย็น (Mea Yen)
 หมู่ที่ 4 บ้านป่าสักเหนือ (Pa Sak Nuea)
 หมู่ที่ 5 บ้านแม่เย็นกลาง (Mae Yen Klang)
 หมู่ที่ 6 บ้านสันไม้ฮาม (Sun Maiham)
 หมู่ที่ 7 บ้านสันต้นแหน (Sun Tonhean)
 หมู่ที่ 8 บ้านดงน้ำล้อม (Dong Nam Lom)
 หมู่ที่ 9 บ้านสุขสันติ (Suk Sun Ti)
 หมู่ที่ 10 บ้านอิงดอย (Eingdoi)
 หมู่ที่ 11 บ้านดงดอนเต้า (Dong Don Tao)

 สถานที่สำคัญ 
 วัดปูแกง
 วัดสันกอง
 วัดแม่เย็น
 วัดป่าสักเหนือ
 วัดสันไม้ฮาม
 วัดสันต้นแหน
 วัดดงน้ำล้อม
 วัดพระธาตุจอมรุ่ง
 วัดป่าพระธาตุหลวง (ดอนเต้า)
 อุทยานแห่งชาติดอยหลวง
 น้ำตกปูแกง
 ฝายน้ำล้นห้วยปูแกง

 โรงเรียน 
 โรงเรียนประถม สพฐ. 
 โรงเรียนบ้านสันต้นแหน
 โรงเรียนบ้านดง
 โรงเรียนบ้านป่าสัก

 โรงเรียนขยายโอกาสทางการศึกษา 
 โรงเรียนปูแกง(อินทราราษฎร์อุปถัมภ์)

 สาธารณสุข 
 โรงพยาบาลส่งเสริมสุขภาพตำบล แม่เย็น

 ธนาคารและรัฐวิสาหกิจ 
 บริษัท ไปรษณีย์ไทย จำกัด สาขาแม่เย็น
# ริปอิตอัป (เพลงเจ็ต)
ริปอิทอัพ เป็นเพลงร็อคของวงดนตรีออสเตรเลีย เจ็ต เป็นซิงเกิลที่ 2 ของอัลบั้ม Shine On ออกจำหน่ายเมื่อวันที่ 27 พฤศจิกายน ค.ศ. 2006 เพลงนี้เคยใช้เป็นเพลงประจำศึกซัมเมอร์สแลม (2010)

รายการเพลง
"Rip It Up"
"Jane Jones" (Barbados demo; note: not to be confused with The Clash's "Janie Jones")
"I Only Like You When I'm High" (Barbados demo)
# อภิภู สุนทรพนาเวศ
ร้อยตรี อภิภู สุนทรพนาเวศ  เกิดเมื่อวันที่ 18 กรกฎาคม พ.ศ. 2529 เป็นนักฟุตบอลชาวไทย จังหวัดสมุทรปราการ โดยลงเล่นในตำแหน่งกองกลางตัวรุกให้กับโดม ในไทยลีก 3

เขาเคยเล่นให้กับ ฟุตบอลทีมชาติไทยรุ่นอายุไม่เกิน 23 ปี ในการแข่งขันซีเกมส์ ในปี พ.ศ. 2550 และ พ.ศ. 2552

ในปี พ.ศ. 2555 อภิภู ติดรายชื่อนักเตะทีมชาติไทย 35 คนที่วินฟรีด เชเฟอร์ ผู้จัดการทีมชาติไทย คัดตัวก่อนเตรียมตัวทำศึกเอเอฟเอฟ ซูซูกิ คัพ 2012

ในปี พ.ศ. 2557 อภิภูได้รับราชการทหาร สังกัดกองทัพบก

ประตูในนามทีมชาติ
 #  วันที่  สถานที่  คู่แข่ง  สกอร์  ผล  การแข่งขัน 1.  14 พฤศจิกายน 2012  ศูนย์เยาวชนกรุงเทพมหานคร (ไทย-ญี่ปุ่น) กรุงเทพ    1–0  5–0  กระชับมิตร 2.  2–0 3.  3–0 4.  27 พฤศจิกายน 2012  ราชมังคลากีฬาสถาน กรุงเทพ    2–0  4–0  เอเอฟเอฟ ซูซูกิ คัพ 2012

 เกียรติประวัติ 
สงขลา
 16px ไทยลีก 3 โซนภาคใต้ ชนะเลิศ (1): 2565–66
ระดับนานาชาติ
ทีมชาติไทย U-23
 ซีเกมส์ Image:Med 1.png เหรียญทอง (1): 2007
# หนึ่งต่อเจ็ด (ภาพยนตร์ พ.ศ. 2520)
1 ต่อ 7 หรือ หนึ่งต่อเจ็ด เป็นภาพยนตร์ไทยที่ออกฉายในปี พ.ศ. 2520 โดยนำภาพยนตร์ชื่อเดียวกัน ของ ส.อาสนจินดา นำกลับมาสร้างใหม่ เนื่องจากในยุคนั้น ขณะที่กระแสหนังแนวบู๊ประเภทประกบดาราและชื่อตัวละครต้องอ่านได้สัมผัสคล้องจองกันกำลังเป็นที่นิยม ทางค่ายก็หยิบเอาหนังเก่าเรื่องราวของนักสู้ 7 คนซึ่งเขียนโดย ส.อาสนจินดา กลับมาปัดฝุ่นสร้างใหม่อีกครั้ง  ในระบบ 35 มม.พากย์เสียงในฟิล์ม 

ส.อาสนจินดา มาสร้างและกำกับเองเป็นครั้งที่สอง บทของจ่าดับ จำเปาะ ตกเป็นของ ทักษิณ แจ่มผล แต่ ส.อาสนจินดา ยังคงรับหน้าที่กำกับเช่นเคย และที่สำคัญเนื้อหาเรื่องราวในแต่ละภาค มักหยิบนำเอาเรื่องของสถานการณ์ปัจจุบันในยุคสมัยนั้น โดยมี สหมงคลฟิล์ม เป็นผู้จัดจำหน่าย อำนวยการสร้างโดย สมศักดิ์ เตชะรัตนประเสริฐ  นำแสดงโดย กรุง ศรีวิไล, สรพงศ์ ชาตรี, นิรุตติ์ ศิริจรรยา, สายัณห์ จันทรวิบูลย์, ทักษิณ แจ่มผล, ลักษณ์ อภิชาติ สร้างกลางปี พ.ศ. 2519 ภาพยนตร์เรื่องนี้เข้าฉายต้อนรับตรุษจีน 11 กุมภาพันธ์ พ.ศ. 2520 ที่โรงภาพยนตร์เฉลิมไทย-เพรสซิเด้นท์-แกรนด์ ฯลฯ ภาพยนตร์ออกฉายประสบความสำเร็จอย่างสูงหนึ่งต่อเจ็ด sahamongkolfilm.com

ถัดจากนั้นไม่นานก็ได้สร้าง "7 ประจัญบาน" (2520) เป็นหนังภาคต่อตามมาอีก โดยมี วิเชียร วีระโชติ ร่วมกำกับด้วย ออกฉายวันที่ 7 ตุลาคม พ.ศ. 25207 ประจัญบาน sahamongkolfilm.com ซึ่งก็ยังคงประสบความสำเร็จเช่นเดิม ปัจจุบัน คุณมนัส กิ่งจันทร์ จากช่องยูทูบ ชุมทางหนังไทย และคณะได้ค้นพบกากฟิล์มชุดสุดท้ายของ 7 ประจัญบาน โดยมีความยาวเกือบ 1 ชั่วโมง อยู่ในสภาพค่อนข้างเสียหายแต่พอดูได้ ส่วน หนึ่งต่อเจ็ด หาฟิล์มต้นฉบับและกากฟิล์มไม่ได้แล้ว

 เรื่องย่อ 
เมื่อดั่น มหิทธา (สรพงศ์ ชาตรี) เดินทางกลับหาดใหญ่ แต่ถูกขบวนการหนึ่งตามฆ่าจึงต้องส่งข่าวให้เพื่อน ๆ ลูกทัพบกอีก 6 คนมาช่วย ต่อมาดั่นสืบจนรู้ว่ากลุ่มของอพอลโล (เกชา เปลี่ยนวิถี) ซึ่งมีดาบชัย (ดามพ์ ดัสกร) เป็นลูกน้องนั่นเองคือขบวนการที่ตามฆ่าตน ดาบชัยส่งคนไปจับตัวแนนซี่หล่าน (อรัญญา นามวงศ์) ลูกสาวทูตสันถวไมตรี (อดุลย์ ดุลยรัตน์) มาขังไว้ ขณะที่ดั่นกำลังจะถูกฆ่า แตน (เรวดี ปัตตะพงษ์) ก็บุกมาช่วย ขณะที่ดั่นกำลังตกอยู่ในวงล้อมของมือปืน 7 คน พรรคพวกทั้ง 6 คนคือจ่าดับ จำเปาะ (ทักษิณ แจ่มผล), เหมาะ เชิงมวย (ลักษณ์ อภิชาติ), ตังกวย แซ่ลี้ (ศรีไพร ใจพระ), อัคคี เมฆยันต์ (กรุง ศรีวิไล), กล้า ตะลุมพุก (นิรุตต์ ศิริจรรยา) และจุก เบี้ยวสกุล (สายัณห์ จันทรวิบูลย์) ก็เดินทางมาถึง ดาบชัยส่งเจินซิน (อรัญญา นามวงศ์) ซึ่งหน้าตาเหมือนแนนชี่หล่านไปลอบยิงผู้การเชษฐา หัวหน้าหน่วยสืบราชการลับขณะประชุมกับพวกของดั่น ทำให้ดั่นต้องออกตามล่าแนนซี่หล่าน ส่วนจ่าดับกับเหมาะเอาแต่กินเหล้าจนเกิดเรื่องผิดใจกันจึงเหลือเพื่อนเพียง 5 คน เมื่อเหมาะถูกพวกดาบชัยรุมฆ่าตาย จ่าดับก็คิดได้และกลับมารวมกลุ่มอีกครั้งพร้อมกับได้ผู้กำกับสะอ้าน ในฉายา สี เลือดหมู เข้ามาร่วมทีมครบสูตร 7 คนตามเคล็ด แล้วทั้งหมดก็ออกกวาดล้างเหล่าร้ายที่หมายยึดเมืองหาดใหญ่ทันที
# ไวกีกี
ไวกีกี (อักษรโรมัน: Waikiki, ;) เป็นย่านในโฮโนลูลู รัฐอาวาย สหรัฐ ตั้งอยู่บนชายฝั่งทางใต้ของเกาะโออาฮู

ไวกีกีเป็นที่รู้จักมากจากหาดไวกีกี นอกจากนี้ในไวกีกียังมีชายหาดอื่นอีก เช่น หาดควีนส์ และ หาดกูฮีโอ โดยหาดไวกีกีนั้นเป็นหาดที่สร้างขึ้นโดยมนุษย์ทั้งหมด

สถานที่สำคัญมนย่านไวกีกีเช่นสวนกาปีโอลานี, ป้อมเดอรุสซี, ลากูนกาฮานาโมกู, สวนหาดกูฮีโอ แลพ อ่าวอาลาไว ไวกีกียังเป็นราชธานีแรกของราชอาณาจักรฮาวายระหว่างปี 1795 ถึง 1796
# วียู
วียู  เป็นเครื่องเล่นวิดีโอเกมจากนินเท็นโด ที่สืบต่อจากเครื่องคอนโซลวี โดยออกจำหน่ายในวันที่ 18 พฤศจิกายน ค.ศ. 2012 ในทวีปอเมริกาเหนือ วันที่ 30 พฤศจิกายน ค.ศ. 2012 ในทวีปยุโรปและออสเตรเลีย และประเทศญี่ปุ่นในวันที่ 8 ธันวาคม ค.ศ. 2012 วียูนับเป็นเครื่องเล่นวิดีโอเกมยุคที่แปดเครื่องแรก และแข่งกับเครื่องเอกซ์บอกซ์วันของไมโครซอฟท์และเพลย์สเตชัน 4ของโซนี่

วียูเป็นเครื่องเล่นเกมนินเทนโดเครื่องแรกที่รองรับระบบกราฟิกความละเอียดสูง ตัวควบคุมหลักของระบบคือ Wii U GamePad ซึ่งมีหน้าจอสัมผัสฝังตัว ปุ่มทิศทาง แท่งอนาล็อก และปุ่มแอ็คชั่น หน้าจอสามารถใช้เป็นส่วนเสริมของจอแสดงผลหลักหรือในเกมที่รองรับเพื่อเล่นเกมโดยตรงบน GamePad และสามารถใช้ Wii U Pro Controller แทนตัวเลือกแบบดั้งเดิมได้มากกว่าเดิม ซอฟต์แวร์และอุปกรณ์เสริมเครื่องวีทุกชนิดนั้นสามารถใช้งานได้กับเครื่องวียู ตัวเกมสามารถรองรับการรวมกันของตัวควบคุม Wii Remote, Nunchuck, Balance Board หรือ Classic Controller ของนินเทนโดหรือ Wii U Pro Controller ฟังก์ชันออนไลน์มีศูนย์กลางทั่งแพลตฟอร์มนินเท็นโด เน็ตเวิร์กและ Miiverse ซึ่งเป็นบริการเครือข่ายสังคมออนไลน์ที่ให้ผู้ใช้สามารถแบ่งปันเนื้อหาในชุมชนเฉพาะเกม

วียูได้รับเสียงวิจารณ์ไปในทางแง่บวกจากนักวิจารณ์ซึ่งรวมถึงการยกย่อง GamePad คอนโทรลเลอร์ที่เป็นนวัตกรรมใหม่ การปรับปรุงการทำงานออนไลน์ผ่านเครื่องวี  ซอฟต์แวร์และอุปกรณ์เสริมเครื่องวีที่สามารถใช้งานได้บนวียู อย่างไรก็ตามวียูก็ถูกวิพากษ์วิจารณ์เช่นกันเกี่ยวกับอายุการใช้งานแบตเตอรี่ที่สั้นของตัวควบคุมเกมและปัญหาเกี่ยวกับส่วนต่อประสานกับผู้ใช้และฟังก์ชันการใช้งาน  วียูพบกับการยอมรับของผู้บริโภคที่ชะลอตัวโดยมียอดขายต่ำซึ่งได้รับการยกย่องว่าเป็นกลุ่มที่อ่อนแอของเกมเปิดตัว การสนับสนุนจากค่ายเกมบุคคลที่สามที่จำกัด และการตลาดที่ไม่ดี วียูยุติการวางจำหน่ายและเลิกผลิตเครื่องเล่นวียูทั่วโลกในวันที่ 31 มกราคม ค.ศ. 2017 โดยยอดจำหน่ายทั่วโลกอยู่ที่ 13.56 ล้านเครื่อง และเกมสุดท้ายของวียูคือเกม เดอะเลเจนด์ออฟเซลดา บรีทออฟเดอะไวลด์ และวันที่ 3 มีนาคม 2017 นินเทนโดได้เปิดตัวนินเท็นโด สวิตช์ ซึ่งยังคงรักษาไว้ซึ่งแนวคิดที่ได้รับการแนะนำให้รู้จักกับวียูเป็นครั้งแรก
# คาร์สันซิตี
คาร์สันซิตี  เป็นเมืองอิสระและเมืองหลวงของรัฐเนวาดา สหรัฐอเมริกา มีประชากร 55,274 คน ในปี ค.ศ. 2010 อยู่ห่างจากเมืองรีโนราว 30 ไมล์  (50 กม.) ทางทิศใต้ เริ่มมีการตั้งถิ่นฐานในปี ค.ศ. 1858 ตั้งชื่อเป็นเกียรติแก่คริสโตเฟอร์ (คิต) คาร์สัน ได้รับสถาปนาเป็นเมืองหลวงของรัฐใน ค.ศ. 1864